7 класс

Авар мац1

**Дарсил тема:** Ругьунгьариялъул диктант «Тюленазде чан гьаби»

**Дарсил тайпа:** Халгьабиялъул

**Дарсил къаг1ида:** Диктант хъвай ва творческияб х1алт1и гьаби

**Дарсил мурад:** Наречиязул х1акъалъулъ авалияб лъаялъул халгьаби

**Масъалаби:** *лъай кьеялъул:* предложениялда жанир бит1араб маг1наялда нареячиял х1алт1изари; гьезул тайпа лъалищали хал гьаби.

*цебет1еялъул:* раг1унеб текст бит1ун хъваялъул бажари цебет1езаби; бит1унхъваялъул ва грамматикиял нормаби ц1унизе бажарулищали хал гьаби, раг1ул г1уц1и ва диалектиял раг1абазул бицин, ц1алдохъабазул раг1абазул нахърател бечед гьаби.

*тарбия кьеялъул:* нилъерго Ват1ан бокьиялъул асар ц1ик1к1инаби, гьелъул берцинлъи ц1унизе малъи.

**Х1ажатал алатал:** диктанталъул текст, кейс (тюленалъул, ц1орода хут1арал г1адамазул, артелалъул суратал, т1ад х1алт1изе ругел раг1аби хъаварал т1анчал)

**Раг1аби:** ***тюлень, артель, квараниса*** *(диалекталда - кванариса)****, лъим*** *(диалекталда - лъин)****, къасиялде*** *(къасеялде)*

***цевехъан, чанахъан, нухбит1ана , кьват1-кьват1ун****– раг1абазул г1уц1и*

**Дарсил план.**

1. **Дарс г1уц1и**. Ц1алдохъабазул дарсиде х1адурлъи

ва гьезул пикру буссинаби. ***1-2 мин.***

1. **Дарсил тема ва аслиял суалал баян гьари. *2 мин.***
2. **Цебе малъараб такрар гьаби.** Раг1ул г1уц1и, раг1и лъугьин,

наречие ва гьелъул разрядал. ***5 мин.***

1. **Диктанталъул текст ц1али.** «Тюленазде чан гьаби» *Прил. 1* ***1 мин.***
2. Тексталда ва рич1ч1уларел, хъваялъул зах1малъи ккезе рес бугел

раг1абазда т1ад х1алт1и. *Прил.3*  ***3 мин.***

1. **Текст хъвай. *25 мин.***
2. **Тексталда хадуб кьураб творческияб х1алт1и т1убай.** *Прил.2* ***6 мин.***
3. **Рокъоб х1алт1и кьей.** «Цо – цо предметиял ц1арал наречиязде свери»-

параграф жидецаго лъазабизе ва, учителас кинигин, бицине х1адуризе. ***1 мин.***

*Приложение 1.*

***Диктант.***

***Тюленазде чан гьаби.***

Радал хехго артелалъул чанахъабазул к1удияб къокъа къват1ибе бахъана, тюленазде чан гьабизе. Гьеб къокъа ц1ородасан хехго унеб бук1ана ва сверухъ ц1одорго балагьулеб бук1ана. Хеккого цевехъанасул ц1одорал беразда квараниса рихьана ц1ерда т1ад ч1ег1ерал т1анк1ал. Г1агардаго цоцазда аск1ор регун ругоан тюленал. Чанахъаби ц1одорго гьезда аск1орег1ан г1агарлъана. Гьез циндаго кьвагьизе байбихьана.

Гьеб сапаралъ гьезие ц1акъ нухбит1ана: г1емер чан щвана. Рик1к1аде ине ккеч1ого, гьел т1ад руссана. Нухда рач1унаго, циндаго гьел т1ад рук1араб ц1ер кьват1-кьват1ун ана. Гьанже чанахъаби хут1ана гьит1инабго ц1орол кесекалда т1ад. Чанахъаби квараниса ана. Гьениб лъим батана. Гьел квег1иса ана. Гьенибги гьезда лъим батана. Ц1ороца гьел, хехго хъамун, рик1к1аде рачун унел руго.

Хеккого гьезда рик1к1ада цо к1к1уй бихьана. Чанахъаби гьелдаса ц1акъ рохана. Гьел хьваг1езе, ах1дезе лъугьана. Гьанже гама гьаздехун буссана. Хеккого гама т1аде г1унт1ана. Киналго чанахъаби гамиде рахана ва къасиялде рокъоре рач1ана.

*131 раг1и*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Приложение 2*

***Наречиялъул разрядазул таблица ц1езабе,***

***диктанталъул тексталдаса наречиялги хъван.***

|  |  |  |  |  |
| --- | --- | --- | --- | --- |
| **1** | **2** | **3** | **4** | **5** |
|  |  |  |  |  |
|  |  |  |  |  |
|  |  |  |  |  |

Приложение 3

артель

тюлень

квараниса

лъим

къасиялде

цевехъан

чанахъан

нухбитIана

кьватI-кьватIун